દિવાળી નો પર્વ છે એટલે ઉત્સાહ અને ઉલ્લાસ થી ઉજવણી કરીયે તે બરાબર છે પરંતુ ગત વરસે રવાપર રોડ ઉપર જે રીતે રોકેટ અને ઉંદરડી ને ખુલ્લા છોડી અને ફટાકડા ફોડેલ તે ખરેખર માનવતા મુકી ને રાક્ષસી પ્રવૃતિ કરતા હોય તેવો અહેસાસ બધાને થતો હતો અને પરીણામ સ્વરૂપે એક નાનકડો ખુશખુશાલ પરીવાર ને આ રોકેટ થી મોટરસાયકલ મા અકસ્માત થતા એક દીકરી ગંભીર રીતે જીવનમૃત્યુ ની વચ્ચે રહેલ ત્યારે આપણી બધાની નૈતિક જવાબદારી છે કે આવી પ્રવૃતિ કરનાર ને સખત રીતે ઘચકાવી ને ઘેર ભેગા કરવા અને જરૂર પડ્યે પોલીસ ને જાણ કરવી . આજે રવાપર રોડ ઉપર આવી પ્રવૃતિ ના થાય તે માટે દરેક યુવા વર્ગ ને અમારી નમ્ર અપીલ છે કે આપ આવા તોફાન રોડ ઉપર ના કરશો આપ ને મજાક મસ્તી કરવી જ હોય તો ગામ થી દુર કરવા ચાલ્યા જશો આપણને કોઇની જીંદગી દેવાની તાકાત નથી તો કોઇની જીંદગી લેવાનો પણ અધીકાર નથી તો મહેરબાની કરીને આપણે આવી પ્રવૃતી થી દુર રહેશુ સાથોસાથ લોકોની સુરક્ષાની જવાબદારી સમજી ને વહીવટી તંત્ર અને પોલીસ ડીપાર્ટમેન્ટ આવા કૃત્ય કરનાર ને રોકી ને તેમને સજા આપે તેવી અમારી લાગણી છે . ફરીથી બધાને દિવાળી તેમજ નવા વર્ષ ની શુભકામનાઓ અને સલામતી સાથે દિવાળી ની ઉજવણી કરીયે તેવી મોરબી સિરામિક એસોસિએશન ના પ્રમુખ નિલેશ ભાઈ જેતપરિયા એ મોરબી ની જનતા ને અપીલ કરી છે